Gerðuberg (Snæfellsnesi)

Gerðuberg á Snæfellsnesi er hamrabelti úr grágrýti, myndarlegur og reglulegur stuðlabergshamar. Það er í 46 km fjarlægð frá Borgarnesi í Hnappadal á innanverðu Snæfellsnesi. Gerðuberg er hluti af basalthrauni sem rann á Tertíer. Hraunið er óvenju fallega stuðlað og eru stuðlarnir mjög reglulegir 1 - 1,5 m í þvermál og eru 14 metra háir þar sem þeir eru hæstir. Gerðuberg er á náttúruminjaskrá. Nálægir staðir Eldborg , Ölkelda , Löngufjörur , Borg á Mýrum . Heimild Gerðuberg Geymt 1 febrúar 2014 í Wayback Machine — síða af klifur.is með leiðarvísi fyrir klettaklifur í hömrunum. „Vesturland.is - Afþreying og staðir“. Sótt 15. júlí 2010.